Foto: LG LG kompaniyasi Levitating Portable Speaker (PJ9) deb ataluvchi muallaq turuvchi tovush dinamigini namoyish qildi. Bu haqda Mashable xabar bermoqda. 360 gradusli tovushga ega simsiz qurilma quvvatlash stansiyasi ustida muallaq turadi. Dinamik akkumulyatori quvvati 10 soatga yetadi, shundan keyin u avtomatik ravishda bazaga tushib va musiqani ijro etishdan to‘xtamay quvvatlana boshlaydi. Qurilma namga bardoshli va Bluetooth orqali ikkita qurilmaga bir vaqtda ulana oladi.